Die kragopwekker wat wel by die eenheid aangewend word, verskaf glo net genoeg krag om “die ligte in die gebou” aan te skakel. “Die klagtes is al verskeie kere aan die provinsiale kantoor deurgegee, maar hulle vee hulle daaraan af.”
’n Man (37) van Lyttelton, Centurion, is gister tydens ’n rooftog doodgeskiet terwyl hy buite die kompleks waar hy gewoon het, op ’n saamrygeleentheid gewag het.
Volgens me. Aveline Hardaker, ’n polisiewoordvoerder, het die man kort voor die voorval saam met ’n vriendin buite die kompleks op ’n bankie gesit en wag.
“Hulle het hom gevra of hy die sleutels of afstandbeheer vir die hek het. Hy het aan hulle gesê om te wag totdat sy vriendin terugkeer sodat sy die hek vir hulle kan oopmaak,” het Hardaker gesê.
Toe sy terugkeer, het sy die hek oopgemaak, waarop die mans haar skootrekenaar, handsak en selfoon gegryp het, het Hardaker gesê.